**ԿՏԱՎԱՏ**

**ՂՈՒԿԱՍՅԱՆԻ- 17**

**Ղուկասյանի 17 սորտը բուսաբանական առանձնահատկություններով և տնտեսական նշանակությամբ տարբերվում է թելատու տեսակից:**

**Յուղատու կտավատը (лен-кудряш или рогач) պատկանում է Linum ընտանիքին (Linaceae), միջերկրածովյան ենթատեսակին (subsp.mediterranium Vavet Ell):**

**Ղուկասյանի -17 սորտը բուծվել է Գյումրիի (Լենինականի)սելեկցիոն կայանում` մասսայական ընտրության ճանապարհով,Ղուկասյանի տարածաշրջանի կտավատի համակցություններից (պոպուլյացիաներից):**

**Շրջանացվել է 1948թ.: Սորտի հեղինակներն են` Ա.Պ.Վերնիգորը, Ա.Ե.Գուլանյանը:**

**Սորտը բնորոշվում է փարթամ ճյուղավորությամբ, բույսերի բարձրությունը` 35-40 սմ, տերևները մուգ կանաչավում են, ցողունը կանգուն, էլաստիկ:**

**Ծաղիկները բաղկացած են հինգական կանոնավոր կապույտ ծաղկաթերթիկներից, որոնք բացվում են առավոտյան ժամերին, ցերեկը ծաղկաթերթիկները թափվում են և նորերն են գոյանում:**

**Բույսերի ծաղկումը տևում է 25-29 օր:**

**Վեգետացիոն շրջանը 80-85 օր է:**

**Պտուղը հնգամաս կլորավուն տուփիկ է` 0.5-0.7 սմ լայնությամբ, որտեղ մեկուսացված և զետեղված են տասական հատիկներ:**

**Հատիկները երկարավում են, դարչնագույն փայլով: 1000 հատիկի կշիռը 6-8 գրամ է:**

**Յուղի պարունակությունը հատիկներում 40-45 %: Բերքատվությունը կախված ագրոտեխնիկայից` 12-15 ց/հա:**

**Կտավատը ցանվում է վաղ գարնանը, հացահատիկային մշակաբույսերին համընթաց:**

**Ցանքի նորման` 50-55կգ/հա:**

**Ցանվում է սովորական հացահատիկային նեղաշար շարքացաններով:**

**Վեգետացիայի ընթացքում, տեղումների բացակայության պարագայում, պտուղների կազմավորման ժամանակ անհրաժեշտ է ջրել:**

***Մշակության ագրոտեխնիկան***

**Կտավատը հողում եղած սննդանյութերը ծախսում է իր ամբողջ վեգետացիայի ընթացքում: Ազոտական սնուցումը կատարում են մինչև մշակաբույսերի կոկոնակալումը:**

**Յուղատու կտավատի սերմերի նախապատրաստման վրա լուրջ ուշադրություն պետք է դարձնել, քանի որ մշակվող դաշտերում շատ մոլախոտերի սերմեր իրենց մեծությամբ քիչ են տարբերվում կտավատի սերմերից:**

**Սերմերը նախօրոք պետք է լավ զտել կտավատի սերմազտիչով: Հիվանդությունները տարածվում են նաև յուղատու կտավատի սերմերի միջոցով, ուստի ցանքից առաջ սերմերը պետք է ախտահանել:**

**Յուղատու կտավատին մեծ վնաս է հասցնում նաև գաղձը: Դրանով վարակված կտավատի բույսերը շատ վատ են աճում, ժամանակից շուտ հասունանում և քիչ բերք տալիս:**

**Ցանքը պետք է կատարել շարքացանով` վաղ գարնանը, ցանքի 50-60 կգ/հա նորմայով:**

**Կտավատի ցանքերում տարածված է կտավատի ֆուզարիալ թառամումը, որից բույսերը մահանում են: պայքարի հիմնական եղանակն է ցանքաշրջանառության կիրառումը, ընդ որում, կտավատը նույն տեղում խորհուրդ է տրվում մշակել 3-4 տարի:**

**Որպես մոլախոտերի դեմ պայքարի միջոց կատարվում է սրսկում` թփակալման փուլից մինչև խողովակակալումը:**

**Յուղատու կտավատի բերքահավաքը կատարվում է կոմբայնով` բույսերի լրիվ հասունացման փուլում:**

**Հաջորդ ցանքի համար նախատեսված սերմը զտում, տեսակավորում են, չորացնում (խոնավությունը 12%-ից ավել չպետք է լինի) և պահեստավորում:**