**ԱՇՆԱՆԱՑԱՆ ՑՈՐԵՆ**

**ՄԱԿԱՐ**

**Բուծվել է Գյումրիի սելեկցիոն կայանում, ոչ լրիվ զուգահեռ բեկկրոս (հետադարձ) տրամախաչման ճանապարհով` Լենինականի 5×1673/3-49 (H+BC1+BC2):**

**Այդ համադրություններից ստացված ցածրացողուն, կիսակառլիկ ձևերը F2 F3 տնկարաններում ընտրվել են և դրվել բազմացման:**

***Բուսաբանական հատկանիշները***

**Սորտն ունի միջանկյալ թփակալում, ցողունը` սնամեջ, ամուր, 70-80 սմ երկարությամբ, տերևները կանաչ գույնի` առանց մազմզուկների, հասկը պրիզմայաձև` 8-10 սմ երկարությամբ, սպիտակ, բավական կոմպակտ: Հասկիկային թեփուկները օվալաձև են, մերկ, 6-8 մմ երկարությամբ: Ողնուցը արտահայտված, հասկիկային ատամները (ելուստը) կարճ, բութ, բավական ամուր, հասկիկային թեփուկի ուսը ուղիղ, թույլ ջղավորությամբ:**

**Հատիկը միջինից խոշոր, օվալանման, կարմիր գույնի, հատիկի գլխիկը մազմզոտ, ակոսիկը խորը չէ:**

***Տնտեսական արժեքավոր հատկանիշները***

**🗸 Տեղական աշնանացան ցորեններից ամենաբերքատու վաղահաս սորտն է:**

**🗸Սորտի միջին բերքատվությունը 45-60 ց/հա, պոտենցիալ բերքատվությունը` 45-70 ց/հա:**

**🗸 Ստուգիչի համեմատությամբ կարճացողուն է, ունի շատ ամուր ցողուն, չպառկող է նույնիսկ ուժեղ պարարտացման չափաքանակների պարագայում, հասունանալիս չի թափվում:**

**🗸 1000 հատիկի կշիռը 42-48 գրամ, ապակենմանությունը` 89-91%, բնաքաշը` 790-815 գ/լ, սպիտակուցների պարունակությունը 11-13 % է, սոսնձանյութը` 29-33%:**

**Հացաթխման հատկությունները բարձր եմ:**

***Ագրոտեխնիկական առանձնահատկությունները***

**Մշակության աշխատանքներն են` ցրտավար, կուլտիվացիա, գլանում**

**Նախորդը ցանկալի է լինի խոտադաշտ կամ շարահերկ մշակաբույսեր:**

**Ցանքի նորման 280-310 կգ/հա է` կախված 1000 հատիկի կշռից: Ցանքը կատարվում է 5-7 միլիոն ծլունակ հատիկների հաշվարկով:**

**Հնարավորության դեպքում աշնանը կատարել սնուցում կալիումական և ֆոսֆորական պարարտանյութերով: Մոլախոտերի դեմ պայքարի աշխատանքները կազմակերպել վաղ գարնանը` մինչև խողովակակալման փուլի սկիզբը:**

**Ցանքից առաջ սերմերն ախտահանել ֆունգիցիդներով` սնկային հիվանդություններից և արմատային փտումից պաշտպանված լինելու նպատակով:**

**Անկախ բոլոր տիպի ագրոտեխնիկական միջոցառումներից, վաղ գարնանը պետք է սնուցել ազոտական սելիտրայով` 300-350 կգ/հա-ի հաշվով և 1 ոռոգում` հատիկալիցքի ժամանակ:**

**2009թվականի բազմացման տնկարանից անջրդի պայմաններում ստացվել է 56 ց/հա բերք:**