**Ո Ս Պ**

**Թալինի 6**

Ստացվել է Լենինականի սելեկցիոն կայանում՝ անհատական ընտրությամբ Թալինի շրջանի Ագարչի գյուղի տեղական սորտից: Շրջանացվել է 1957 թվականին:

Սորտի հեղինակներն են Հայաստանի Հանրապետության վաստակավոր գյուղատնտես Ա. Պ. Վերնիգորը և Մ. Ե. Վերնիգորը:

***Բուսաբանական և մորֆոլոգիական առանձնահատկությունները***

Պատկանում է ափսեյանման, խոշորահատիկ ոսպերի խմբին (Ervum Lens, esculenta, ssp macrosperma) : Ծիլերը միջին խոշորության են, մանուշակագույն երանգավորումով, բույսերի բարձրությունը՝ 30-45 սմ, կիսապառկող թփով: Տերևները բարդ են, զույգ փետրանման, 3-6 զույգ տերևիկներով, փետրաձև տերևը վերջանում է փոքրիկ բեղիկով, տերևները ամբողջաեզր են, կիսապայտանման:

Ինքնափոշոտվող է, սակայն չի բացառվում խաչաձև փոշոտումը: Նրա փոշանոթները պատռվում են, երբ ծաղիկը դեռ կոկոն վիճակում է, ծաղկում է հունիսի կեսերին և այն տևում է 30-40 օր:

Ծաղիկները սպիտակ են, առագաստը՝ կապտավուն ջղերով, ծաղկակոթունի վրա զարգանում են 2-3 ծաղիկ: Ծաղիկները մանր են, կազմված են 5 պսակաթերթիկներից:

Պտուղը /ունդը/ ռումբաձև է, տափակ, թույլ ուռուցիկ, հասունանալիս թեթևակի փքվում են, միաբուն , մերկ դեղնականաչավուն, ունդի մեջ զարգանում են մեկ-երկու սերմ: ՈՒնդերի երկարությունը 12-14 մմ, լայնությունըª 6-8 մմ, կտուցիկը՝ միջակ զարգացած, թեթևակի ծռված, լրիվ հասունացման ժամանակ ստանում են մանուշակագույն բծավորություն:

Սերմերը տափակ ափսեյաձև են, հարթ մակերեսով, բաց կանաչ, մոխրա-կանաչ, դեղնա-սպիտակ սերմաբլթակով, 5-6 մմ տրամագծով, 1000 հատիկի մասսան 40-45 գրամ է:

***Տնտեսական կարևոր հատկանիշները***

Թալինի 6 ոսպի սերմերը պարունակում են միջին հաշվով 26-30% սպիտակուցներ, համեղ են, եփվում են արագ, հայկական խոհանոցում նրա մասնակցությամբ պատրաստում են տարբեր ուտեստներ:

Վաղահաս է, բարձր բերքատու, նպաստավոր պայմաններում կարող է ապահովել 18-20 ց/հա բերք: Վեգետացիոն շրջանը տևում է 85-95օր: Դիմացկուն է հատիկակերի և այլ վնասատուների նկատմամբ: Ժանգով ու ֆուզարիոզային թառամումով քիչ է վարակվում:

Հասունանալիս ունդերը թույլ են ճաքում:

***Ագրոտեխնիկական առանձնահատկությունները***

Երկար օրվա բույս է, ծլում է 3-40 C ջերմության պայմաններում, սակայն համերաշխ ծիլեր ստացվում են, երբ հողում ջերմաստիճանը կազմում է 7-100C:

Վաղ  գարնանային  թույլ սառնամանիքներից/ -6-80C/ չի  տուժում:

Ծաղկման  և  հասունացման  ժամանակ լավ  է  դիմանում երաշտին, չորադիմացկուն է:

Ոսպի  համար լավ  նախորդ  են հացահատիկային մշակաբույսերը:

Զգայուն է  պարարտացման նկատմամբ, հատկապես ֆոսֆորական և  կալիումական (P2O5 և K2O - 60-90 կգ/հա ազդող  նյութի  հաշվով):

Ոսպի  ցանքի նորման հաշվարկվում  է ծլունակ  սերմերի հաշվով, որը  որոշվել է բազմամյա  տարիների փորձերի  արդյունքում, այն  է՝ 2.5-3.0 մլն՝ մեկ  հեկտարում: Մանրասերմերինը՝ կշռային  նորմայով կազմում  է 70-100 գրամ, իսկ  խոշորահատիկ  սորտերի   համար՝  120-140 կգ/հա: Ցանքը պետք  է  կատարել վաղ  գարնանը, ցանքի  խտությունը՝ 5-6 սմ:

Ցանքից  հետո,  մոլախոտերի  դեմ պայքարի  համար, դաշտը  սրսկել  պրոմետրին կամ  գեզագարտ հերբիցիդներով  /2.5-3.0 կգ/հա/: Բերքահավաքը  կատարել, երբ ունդերի 50-60 %-ը  հասունացել  են: