**ԱՇՆԱՆԱՑԱՆ ՑՈՐԵՆ**

**ԳՌՈՄ**

**Սորտը պատկանում է արժեքավոր ցորենների դասին:**

**Միամյա փափուկ ցորեն է, այլատեսակը` Lutescens:**

**Հասկը բրգաձև , ողնուցը միջին խորության, սպիտակ, միջին երկարության: հասկի ծայրին նկատվում են կարճ քիստանման ելուստներ:**

***Կենսաբանական բնութագիրը***

**Ատամիկը կարճ, թույլ թեքված, կարմրահատ:**

**Գյումրիի սելեկցիոն կայանը 2011 թվականից զբաղվում է Գռոմ սորտի առաջնային սերմնաբուծությամբ: կայանում` Գռոմ սորտի երկարատև տարիների առաջնային սերմնաբուծության արդյունքում, ադապտացել է ՀՀ բնակլիմայական պայմաններին` բարելավելով հատիկի որակական հատկանիշները:**

**Բույսի բարձրությունը 64-89 սմ:**

**Հարավային շրջաններում, բարենպաստ պայմաններում բույսի երկարությունը հասնում է մինչև 90 սմ-ի:**

**1000 հատիկի կշիռը` 33-48 գրամ:**

**Շրջանացվել է 2006թվականին:**

***Սորտի առավելությունները***

**Ձմեռադիմացկուն է, չի պառկում, մեքենահարմար է, չորադիմացկուն, կայուն` հիվանդությունների նկատմամբ:**

**ՈՒնի հացաթխման բարձր որակ:**

**14-170Cդեպքում կատարել ցանք: Վաղ ցանքերի դեպքում բույսը ուժեղ թփակալվում է պատրաստվելով ձմեռացման:**

**Թույլ թփակալվածները տուժում են վնասատուներից:**

**ՈՒշացած ցանքի ժամանակ բույսի արմատային համակարգը չի հասցնում ձևավորվել և միայն բարենպաստ եղանակային պայմաններն են նպաստում լիարժեք ձևավորմանը, որն էլ իր հերթին ձգձգում է աճն ու զարգացումը 20-30%-ով` նվազեցնելով բերքատվությունը:**

**Պարարտացումը- ազոտական `400-600 ց/հա, P2O5-50-70ց/հա, K2Օ-60-80 ց/հա:**

**Ցանքը կատարվում է 5 մլն ծլունակ հատիկի հաշվով, սակայն հյուսիսային, լեռնային, նախալեռնային շրջաններում մինչև 7 մլն ծլունակ հատիկի հաշվով:**

**Հասունացումը- Վեգետացիայի տևողությունը 223-278 օր է: Հասունացման միջին տևողություն ունեցող սորտ է:**

**Միջին բերքատվությունը` 53.7 ց/հա:**

**Պոտենցիալ բերքատվությունը` 81.8 ց/հա:**

**Դիմացկուն է փոշեմրիկի և դեղին ժանգի նկատմամբ, զգայուն` ցողունային ժանգի նկատմամբ:**

**Դասվում է ուժեղ ցորենների շարքին:**

**Գռոմը, բացի արժեքավոր ցորեն լինելուց, ուժեղ թփակալման շնորհիվ համարվում է նաև հիանալի անասնակեր:**

***Ագրոտեխնիկական առանձնահատկությունները***

**Ինտենսիվ սորտ է, պարարտանյութերի քանակի ավելացումմը ուղիղ համեմատական է բերքատվության բարձրացմանը:**

**Ցանքի նորման 300-320 կգ/հա կամ 5-7 միլիոն ծլունակ հատիկ:**

**Սերմերը ցանքից առաջ ախտահանվում են սնկային հիվանդություններից և արմատային փտումից պաշտպանված լինելու նպատակով:**

**Ցանքը կատարել յուրաքանչյուր գոտուն բնորոշ օպտիմալ ժամկետում, թփակալված բույսի ձմեռացումը լիարժեք անցկացնելու նպատակով:**

**Կախված տվյալ տարվա եղանակային պայմաններից, վեգետացիայի ընթացքում հարկավոր է կատարել մեկ ոռոգում` հասկակալման փուլում:**

**Եթե ցանքի ժամանակաշրջանում չորային է` կատարել ծլաջուր 800-1000 մ3/հա ջրի ծախսման նորմայով:**

**Մոլախոտերի դեմ պայքարի աշխատանքները կազմակերպել վաղ գարնանը` մինչև խողովակակալման փուլի սկիզբը:**

**Անկախ բոլոր տիպի ագրոտեխնիկական միջոցառումներից, վաղ գարնանը պետք է սնուցել ազոտական պարարտանյութով` 300 կգ/հա:**

**Նախորդը ցանկալի է լինի բազմամյա կամ միամյա խոտաբույսեր, ինչպես նաև շարահերկ մշակաբույսեր:**